Kerry Minnear

Kerry Churchill Minnear (født 2. januar 1948 i Shaftesbury i Dorset i England), er en engelsk musiker og låtskriver, mest kjent som keyboardist i progressiv rock-bandet Gentle Giant fra 1970 til 1980.  

Som de andre medlemmene av Gentle Giant, er Minnear multiinstrumentalist og spiller blant annet cello, trommer, gitar, Mellotron, synthesizere, bass, vibrafon, blokkfløyte, piano, theremin og timpani.

Etter tiden i Gentle Giant var han medlem av bandet The Reapers på 1980-tallet, samt at han har vært lærer og kirkemusiker. Minnear komponerte også musikken til videospillet Azrael's Tear i 1996 sammen med Gentle Giant-kollegaen Ray Shulman, og har komponert musikk for filmer og TV-programmer.

Minnear og kona Lesley eier selskapet Alucard Music, som står for utgivelser av Gentle Giants album og konsertopptak på CD og DVD.

Referanser

Eksterne lenker   
 
 
 Blazemonger.com

Engelske keyboardister
Engelske gitarister
Engelske sangere
Britiske pianister
Engelske låtskrivere
Cellister
Kirkemusikere
Multiinstrumentalister
Gentle Giant-medlemmer
Personer fra Dorset